ישיבת מליאה, כנסת 25, פרוטוקול מספר 41, 2023-02-14 00:00

אמיר אוחנה: היום כ"ג בשבט התשפ"ג, 14 בפברואר 2023

אמיר אוחנה:  אני מתכבד לפתוח את ישיבת הכנסת

אמיר אוחנה:       הודעה למזכיר הכנסת, בבקשה

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת –      לקריאה שנייה ולקריאה שלישית: הצעת חוק שירות ביטחון (תיקון מס' 7 והוראת שעה) (שירות במשטרה ושירות מוכר) (תיקון מס' 18), התשפ"ג–2023, שהחזירה ועדת החוץ והביטחון

דן מרזוק:      מסקנות ועדת העבודה והרווחה בעקבות דיון מהיר בהצעתם של חברי הכנסת מירב כהן, אלון שוסטר ואחמד טיבי בנושא: מרכזי היום לקשישים בסכנת קריסה

דן מרזוק:  תודה

אמיר אוחנה: תודה למזכיר הכנסת

אמיר אוחנה:  אם כן, חברי הכנסת, הנושא הראשון על סדר-היום – נאומים בני דקה

אמיר אוחנה:  חברי הכנסת המבקשים להירשם מוזמנים להצביע בעד

אמיר אוחנה:  גם חבר הכנסת נאור שירי

אמיר אוחנה:  אם כולם יתיישבו במקומותיהם, נעבור להצבעה

אמיר אוחנה:  בבקשה

אמיר אוחנה:  אם כן, עד שאקבל לידי את הרשימה

אמיר אוחנה:  ראשון הדוברים יהיה חבר הכנסת בצלאל, בבקשה

אברהם בצלאל: אדוני היושב-ראש, חבריי חברי הכנסת, במסגרת הנאום הקצר אני רוצה לדבר על הריאיון של הפוליטיקאית אילנה דיין במסגרת התוכנית שלה, שחרתה על דגלה את הלוחמה בעוולות ובשחיתות, התוכנית עובדה, עם היועץ המשפטי לשעבר אביחי מנדלבליט

אברהם בצלאל:  במודע ובידיעה כי דברי היועץ המשפטי לשעבר יכולים לעזור לרב אריה דרעי, היא החליטה להשמיט מהריאיון, ורק במקרה נודע לנו דעתו האמיתית של היועץ המשפטי, שהושתקה, כי הרב אריה דרעי לא נדרש לפרוש מהחיים הפוליטיים, אפילו לא לזמן קצר

אברהם בצלאל:  ולא רק זאת, יושבים עשרה וחצי שופטים שמייצגים את עצמם, ולא את ישראל השנייה, ומחליטים להשתיק רצון של 400,000 איש ושל כלל מצביעי הימין על ידי סבירות וסברות מוטעות, כאשר מנדלבליט בעצמו ובקולו מודה כי הרב אריה דרעי לא נדרש כלל לפרוש מהחיים הפוליטיים, ובטח לא לדון כלל בנושא הקלון שניתן כביכול, שעל העבירה הזוטרה כזאת החמירו איתו כל כך, בבחינת דקדוק עם הצדיקים כחוט השערה

אברהם בצלאל:       שש שנים הרב דרעי עובר עינוי דין, ולבסוף ההר לא הוליד אפילו עכברון, כדברי מנדלבליט

אברהם בצלאל:  אני קורא מכאן לחבריי לא להרפות עד לחזרתו של הרב דרעי לשולחן הממשלה, ולשרת את הציבור שבחר בו והביע את אמונו באיש היקר הזה

אברהם בצלאל:  כאן המקום להביא את קול העם, וכך אעשה

אברהם בצלאל:  צדק צריך להיעשות

אברהם בצלאל:  תודה רבה, אדוני היושב-ראש

אמיר אוחנה: תודה לחבר הכנסת אברהם בצלאל

אמיר אוחנה:  ואני מתכבד להזמין את חבר הכנסת אוריאל בוסו, ואחריו – חבר הכנסת אלי דלל

אמיר אוחנה:       כמו כן, אני רוצה לקדם בברכה את חברי הנהלת הפדרציה העולמית של יהדות מרוקו, שנמצאים איתנו כאן, ביציע, בראשות היושב-ראש סם בן שטרית

אמיר אוחנה:  שלום לכם

אמיר אוחנה:  ברוכים הבאים לכנסת

אמיר אוחנה:       חבר הכנסת בוסו, בבקשה

אוריאל בוסו: אדוני היושב-ראש, אף אני באמת רוצה להתייחס לתוכנית ששודרה אצל אילנה דיין, והשאלות שצריכות להישאל – כל מי שבאמת רוצה לראות עיתונות אובייקטיבית – הן: א

אוריאל בוסו:  למה באמת מלוא הקטע לא שודר ביום חמישי, כששודר הריאיון? האם מנדלבליט, דבריו נאמנים כשמדובר נגד הממשלה ונגד נתניהו, ודבריו אינם אמינים כשהוא מדבר על העוול שנעשה ליושב-ראש תנועת ש"ס הרב אריה דרעי?      הוא אמר בפה מלא: נעשה עינוי דין לאריה דרעי

אוריאל בוסו:  דבר שני – הסדר הטיעון לא היה מקל, הוא היה ראוי

אוריאל בוסו:  אז אני אוסיף שהסדר הדין היה מחמיר, כי אזרח מן השורה לא היה מגיע לרף הפלילי

אוריאל בוסו:  נקודה נוספת שהוא אמר: לא היה הכרח שדרעי יודיע שהוא פורש, ולכן כל הטענה שעלתה בבית המשפט, של ההשתק, היא לא רלוונטית

אוריאל בוסו:  ולמה לא שודר – כמו שאמרנו

אוריאל בוסו:  ולכן מחר, ביום רביעי, כשעולה הצעת חוק שיכולה לסלול את הדרך חזרה ליושב-ראש תנועת ש"ס לשולחן הממשלה, לקיים את רצון הבוחר – אלו הדברים שצריכים לעמוד מול עיני כל אחד ואחד מהמחוקקים בבית

אוריאל בוסו:  תודה רבה

אמיר אוחנה: תודה לחברי כנסת בוסו

אמיר אוחנה:  יעלה ויבוא חבר הכנסת אלי דלל, ואחריו – חבר הכנסת יונתן מישרקי

אליהו דלל: אדוני היושב-ראש, כנסת נכבדה, אתמול בלילה לא ישנו כי היה פיליבסטר

אליהו דלל:  הלילה לא אשן לאחר הצגת דוח העוני שהוצג היום על ידי הביטוח הלאומי בוועדה לזכויות הילד

אליהו דלל:  המספר הוא מדאיג ביותר: 28% מילדי ישראל חיים מתחת לקו העוני; חלק ניכר מהם בחסך תזונתי, שזה אומר שילדים הולכים לישון רעבים

אליהו דלל:  זה פשוט לא מתאים למדינת ישראל בשנת ה-75 שלה

אליהו דלל:  זה דבר שצריך לעורר כל אזרח, במיוחד כל חבר כנסת

אליהו דלל:  ואנחנו מדברים על 853,000 ילדים מגיל לידה עד גיל 18

אליהו דלל:       בוועדה השתתפו היום משרד החינוך, משרד הבריאות, משרד הרווחה, הביטוח הלאומי

אליהו דלל:  הנושא המדאיג ביותר זה שיש דור שני, שלישי, ואולי יותר, לעוני

אליהו דלל:  ופה אנחנו צריכים לעשות את כל הפעולות – יש תוכניות, יש הבנה; צריך ליישם ולעקוב

אליהו דלל:  תודה, אדוני היושב-ראש

אמיר אוחנה: תודה לחבר הכנסת דלל

אמיר אוחנה:  יעלה ויבוא חבר הכנסת יונתן מישרקי, ואחריו – חבר הכנסת ארז מלול

יונתן מישרקי: אדוני היושב-ראש, חבריי חברי הכנסת – ברוכים הבאים, חברי הפדרציה המרוקאית בראשות סם בן שטרית, וידידי צביקה אסולין

יונתן מישרקי:       אני רוצה להביא לידיעתכם כי במסגרת חברותי בוועדת העבודה והרווחה, אישרה היום הוועדה את תקנות תשלום מקדמות של גמלה שנקראת "מענק חימום"

יונתן מישרקי:  המענק ניתן לזכאי הבטחת הכנסה, וביניהם קשישים ניצולי שואה ועוד

יונתן מישרקי:  המענק נותן מענה מיידי וסיוע לחימום בתים בחורף הישראלי הקר לאותם אלו שידם אינה משגת

יונתן מישרקי:  הממשלה הזו פועלת ברגישות ובחמלה כלפי אותם נזקקים, וכבר בתחילת חודש מרץ, בעזרת השם, יראו הזכאים את המענק בחשבונות הבנק ותוקל מעליהם המעמסה

יונתן מישרקי:  שר האוצר, ידידי, הבהיר כי המקדמה תהפוך למענק שלא יפגע במענק הבא בחורף הבא

יונתן מישרקי:  על כך תודתי לשר האוצר, שר העבודה, הרב יואב בן צור, וליושב-ראש ועדת העבודה והרווחה הרב ישראל אייכלר

יונתן מישרקי:  תודה רבה על הזכות להיות שותף בעזרה לאוכלוסיות אלו

יונתן מישרקי:  תודה

אמיר אוחנה: תודה רבה לחבר הכנסת יונתן מישרקי

אמיר אוחנה:  יעלה ויבוא חבר הכנסת ארז מלול, ואחריו – חבר הכנסת אבי מעוז

אמיר אוחנה:  בבקשה

ארז מלול: אדוני היושב-ראש, חבריי חברי הכנסת, זה נאום ראשון שלי במליאה

אמיר אוחנה: ברכות

ארז מלול:  אומנם בן דקה, אבל מקירות ליבי

ארז מלול:  אני הייתי שם, בתחנת האוטובוס ביום שישי, במעלה שכונת רמות

ארז מלול:  ראיתי את הדם הרותח, שמעתי את הזעקות, עזרתי לפצועים כמה שאני יכול

ארז מלול:  אני מתגורר כמה מטרים מאזור הפיגוע, וכששמעתי על הפיגוע, מיהרתי מייד למקום

ארז מלול:       אין לי את הכלים ואת הכוחות לתאר לכם את המראות

ארז מלול:  הם לא עוזבים אותי, וכנראה לא יעזבו אותי בזמן הקרוב

ארז מלול:  ככה נראה רצח נפשע

ארז מלול:  מכאן, מהבית הזה, אני רוצה לזעוק את הכאב, ויחד עם זה להביע נחמה לאלו שאיבדו את יקיריהם

ארז מלול:  מדובר במשפחות עם חוסן פנימי שאי-אפשר לתאר

ארז מלול:  כל העם ראה את זה

ארז מלול:  אנשים באו לעודד ויצאו מעודדים

ארז מלול:  משפחת פאלי מבקשת מהציבור לקבל קבלות טובות

ארז מלול:  ככה הם אמרו לכל המנחמים

ארז מלול:  בואו ניענה לבקשה הטהורה הזאת

ארז מלול:  זה יהיה לרפואת אבי המשפחה, אבי הילדים, רבי אברהם נח בן יהודית, בתוך שאר חולי ישראל, ולעילוי נשמת הקדושים והטהורים שמסרו את עצמם על קידוש השם

ארז מלול:  מן השמיים תנוחמו

ארז מלול:  המקום ינחם אתכם

ארז מלול:  ויאמר הקדוש ברוך הוא די לצרותינו

ארז מלול:  תודה

אמיר אוחנה: תודה רבה לחבר הכנסת מלול

אמיר אוחנה:  שתזכה לנאום בנושאים משמחים יותר בעתיד, בעזרת השם

אמיר אוחנה:       יעלה ויבוא חבר הכנסת אבי מעוז, ואחריו – חבר הכנסת נאור שירי

אבי מעוז: תודה רבה, אדוני היושב-ראש

אבי מעוז:  נאום הנדסת תודעה מס' 77, והפעם על התנועה למען איכות השלטון

אבי מעוז:  מדובר בתנועת שמאל שמגדירה את עצמה כתנועה עצמאית, א-מפלגתית, שפועלת למען האינטרס הציבורי והדמוקרטיה במדינת ישראל

אבי מעוז:  זו הנדסת תודעה

אבי מעוז:       התנועה הזאת קיבלה בשלוש השנים האחרונות יותר מ-200,000 שקל מממשלת ארצות הברית עבור העברת סדנאות בבתי ספר תיכוניים במטרה לחזק את ערכי הדמוקרטיה בישראל, והיא נמצאת בתוך מאגר התוכניות החיצוניות של משרד החינוך

אבי מעוז:  במקביל, היא עותרת לבג"ץ בדרישה להוציא את ראש הממשלה הנבחר לנבצרות, כלומר מנסה לבצע פיגוע בדמוקרטיה הישראלית ולהפוך על פיהן את תוצאות הבחירות

אבי מעוז:       מדינה זרה, גם אם היא הגדולה שבידידותנו, משתפת פעולה עם תנועת שמאל בניסיון להשפיע על הדמוקרטיה הישראלית

אבי מעוז:  האם זוהי לא התערבות זרה פסולה בענייניה הפנימיים של מדינת ישראל? הגיע הזמן להפסיק זאת, ואנו נפסיק זאת

אבי מעוז:  אני ממליץ לאזרחי ישראל לפקוח עיניים ולהבין שארגונים רדיקליים בתמיכת ממשלות זרות מנסים לחנך את ילדינו ולגנוב לנו את המדינה

אבי מעוז:  תודה

אמיר אוחנה: תודה לחבר הכנסת מעוז

אמיר אוחנה:  יעלה ויבוא חבר הכנסת נאור שירי, ואחריו – חבר הכנסת עופר כסיף

נאור שירי:   תודה, אדוני היושב-ראש

נאור שירי:  חבריי חברי הכנסת, השבוע אחליף את חברי חבר הכנסת בועז טופורובסקי ואקריא את שמות ההרוגים בתאונות הדרכים הקטלניות שהתרחשו בשבוע החולף

נאור שירי:       ביום חמישי 9 בפברואר נהרגה אישה בת 70 בתאונת דרכים קשה בעיר אשקלון

נאור שירי:  ביום שבת 11 בנובמבר נהרגו עידן מזרחי וחייל צה"ל, אריאל אריאלי, בשנות העשרים לחייהם, בתאונה קשה בכביש 1 סמוך למעלה אדומים

נאור שירי:       אני רוצה להוסיף בסיום המילים האלה בנימה אישית: אני עבדתי עם חבר הכנסת טופורובסקי החל מ-2013 ומהכנסת התשע-עשרה

נאור שירי:  אני לא מכיר הרבה חברי כנסת שלקחו את הנושא הזה באופן אישי ובאופן עקבי ושמנסים לקדם אותו, גם כמובן בפלטפורמה של העלאת המודעות דרך נאומים בני דקה, אבל בטח ובטח בפלטפורמה ובמישור הפרלמנטרי

נאור שירי:       אני חושב שאני רוצה להיות חצי אופטימי, כי הנושא הזה הוא בעייתי והוא לא מהיום, ושותפים ושותפות לו המון ממשלות ושרי תחבורה ושרות תחבורה בעבר ובטח בעתיד

נאור שירי:  אני חושב שלקראת התקציב הזה, אני מנסה להיות אופטימי ואני מקווה שאולי נוכל לראות איזה שינוי במדיניות, בטח ובטח לקדם טכנולוגיות אכיפה, שיתוף פעולה בין רשויות השלטון, השלטון המקומי, העלאת התחבורה הציבורית והשימוש בה כדי לצמצם את התופעה הבעייתית הזו של הרוגים בתאונות דרכים

נאור שירי:  אני רוצה להיות אופטימי

נאור שירי:  קשה לי להיות אופטימי נוכח העובדה הזו, אבל אני חושב שאולי כולנו צריכים להתגייס – בטח הבית הזה – כדי לצמצם כמה שיותר את מספר ההרוגים

נאור שירי:  בסוף זה פוגש אותנו, וכשזה פוגש אותנו, זה תמיד עצוב ותמיד מיותר

נאור שירי:  תודה

אמיר אוחנה: תודה לחבר הכנסת נאור שירי

אמיר אוחנה:  אכן מסורת ראויה

אמיר אוחנה:      אני רק אציין שמכאן אני אהיה בדרכי לקיום מצוות ביקור חולים אצל חבר הכנסת טופורובסקי, ונאחל לו, בשם כולנו, כמובן, החלמה מהירה ורפואה שלמה

אמיר אוחנה:  אמרת "פוגע בכולנו", וזה אכן פגע גם בו – נפגע בתאונת דרכים

אמיר אוחנה:       חבר הכנסת עופר כסיף, ואחריו – חברת הכנסת עאידה תומא סלימאן

אמיר אוחנה: כבוד היושב-ראש, חברי הכנסת, היום נפטר מפצעיו הארון אבו ערם, בן 25 במותו, שחי כמשותק לחלוטין במערה במסאפר-יטא שבדרום הר חברון

אמיר אוחנה:  הארון לא תקף, לא סיכן ולא איים על איש, אלא שאתרע מזלו והוא חי תחת משטר כיבוש רצחני שחומד את אדמתו ואת סביבתה

אמיר אוחנה:  במסגרת הטיהור האתני שמבצעת ישראל באזור, הגיעו ב-2021 חיילים להחרים למשפחתו את כבשת הרש – גנרטור קטן שהמשפחה נזקקה לו

אמיר אוחנה:  הארון ניסה למחות, להתנגד לגזל, ובתגובה נורה בצווארו מטווח אפס, הוצאה להורג par excellence

אמיר אוחנה:  ללא פיצוי שיאפשר טיפול סיעודי הולם נאלץ הארון להוציא את שארית ימיו שכוב על רצפתה של המערה שבה חי עם משפחתו

אמיר אוחנה:       המונח "טיהור אתני" אינו קונספירציה; זו הודעת אריאל שרון שכשר הורה לצבא להפעיל שטחי אש במקום כדי למנוע, בלשונו, את התפשטות ערביי ההר הכפריים

אמיר אוחנה:  מאז ממשלות ישראל רק המשיכו והחריפו את הפשע

אמיר אוחנה:  במקביל, ממשלת האפרטהייד הנוכחית מסדירה את קיני הטרור של המתנחלים

אמיר אוחנה:  לזכרו של הארון, די לכיבוש

אמיר אוחנה: חברת הכנסת עאידה תומא סלימאן, ואחריה – חבר הכנסת יצחק קרויזר

אמיר אוחנה:  בבקשה

עאידה תומא סלימאן: כבוד היושב-ראש, אתמול נשארנו פה עד שעה - - -       

אמיר אוחנה: היום, זה היום

עאידה תומא סלימאן:   לא אתמול, היום, היום בעצם

עאידה תומא סלימאן:  לצערי, הלכתי הביתה כדי לנוח קצת והתעוררתי מטלפונים מהעיר שלי, מעכו

עאידה תומא סלימאן:  כוחות של משטרה פשטו על מתחם שחיות בו שש משפחות

עאידה תומא סלימאן:  70 שנה כבר הן נמצאות על הקרקע, איפה שקיבלו שכירות מהעדה האורתודוקסית, בנו בתים לפני 70 שנה וכנראה חלק מהם גם חדשים, ולצערי הרב, ועדת התכנון המקומית הוציאה צווי הריסה נגד המשפחות

עאידה תומא סלימאן:       בדיון האחרון בבית המשפט המליצה השופטת לתת להן עד סוף מרץ לפחות, כדי שהמשפחות יתארגנו

עאידה תומא סלימאן:  היום לפנות בוקר פשטו המשטרה וכוחות ההריסה, הרסו את ששת הבתים וזרקו 24 אנשים לרחוב

עאידה תומא סלימאן:  על המיטלטלים שלהם שהוציאו מהבתים אמרו להם: אתם יכולים לקבל אותם מראשון לציון או מפתח תקווה, אני לא יודעת

עאידה תומא סלימאן:  העבירו את כל הציוד שלהם לשם, והאנשים האלה – שגם השופטת ביקשה מוועדת התכנון והבנייה, בעצם מהעירייה, שתנסה ללכת לקראתם – לצערי הרב, היום זרוקים בחוץ, בקור הזה, כי כנראה בוועדה ובעירייה אין למישהו לב שם לחשוב על הילדים שנמצאים עם המשפחות האלה

אמיר אוחנה: תודה לחברת הכנסת עאידה תומא סלימאן

אמיר אוחנה:  יעלה ויבוא חבר הכנסת יצחק קרויזר, ואחריו – חברת הכנסת לימור סון הר מלך

יצחק קרויזר: כבוד יושב-ראש הכנסת, שרים נכבדים, חבריי חברי הכנסת, אזרחי ישראל ובעיקר תלמידים יקרים, את הנאום שלי היום בחרתי להקדיש לשיעור באזרחות, שיעור שרובנו למדנו בתיכון, אך את ערכיו חשוב להזכיר דווקא בזמנים אלו

יצחק קרויזר:       אז בדקתי בוויקיפדיה מהי "דמוקרטיה" בשביל שכולם יבינו

יצחק קרויזר:  דמוקרטיה – מילה מהשפה היוונית: דמוס – העם, קרטוס – שלטון – היא שיטת ממשל שבה רצונם של האזרחים בא לידי ביטוי בדרך של הצבעה

יצחק קרויזר:  לאזרחי מדינה דמוקרטית זכות חוקית להשפיע על המדיניות הציבורית במדינתם או בעירם, לדוגמה, באמצעות הבעת דעות בפומבי, הצבעה בבחירות או במשאלי עם, השתתפות בדיונים לפני ההחלטות ובהחלטות עצמן, התמודדות בבחירות או הצטרפות אל מפלגה המתמודדת בהן

יצחק קרויזר:  דמוקרטיה היא שיטת השלטון הנהוגה במדינת ישראל

יצחק קרויזר:  האזרחים הם מקור הסמכות במדינה והם אלה הבוחרים

יצחק קרויזר:       גם לכם וגם לנו ברור שנדרשת רפורמה במערכת המשפט

יצחק קרויזר:  מפלגת בג"ץ איננה עוד מפלגה שהתמודדה לכנסת ישראל והיא לא קיבלה את המנדט לשלוט בעם

יצחק קרויזר:  גם רובכם, השפוי והנאור, מבין את זה

יצחק קרויזר:  רק שאותו קומץ קיצוני אנרכיסטי לא באמת רוצה בהידברות, הוא רוצה דבר אחד – הפיכה ובחירות מחודשות

יצחק קרויזר:  הוא לא מוכן לקבל את דעת הבוחר ואת הדמוקרטיה

יצחק קרויזר:       אני מרשה לעצמי לדבר בשם חבריי לקואליציה

יצחק קרויזר:  מה שהבטחנו לפני הבחירות זה מה שתקבלו

יצחק קרויזר:  אנחנו קיבלנו את מנדט העם לשלוט

יצחק קרויזר:  אנחנו קיבלנו את המנדט על סמך הבטחותינו

יצחק קרויזר:  אנחנו כולנו בבית הזה חייבים לשמור על מדינת ישראל מכל משמר

יצחק קרויזר:       אני קורא לכם, אחיי בשמאל: אני מחכה לראות אחריות לאומית

יצחק קרויזר:  אני מחכה לראות מנהיגות שמבינה מהו תפקידה

יצחק קרויזר:  אני מחכה לראות מנהיגים אחראיים שקוראים לא למלחמת אחים

יצחק קרויזר:  אנחנו בימין ננהג באחריות, ננהג בממלכתיות, כי אנחנו מבינים שאין לנו ארץ אחרת

אמיר אוחנה: תודה לחבר הכנסת קרויזר

אמיר אוחנה:  תעלה ותבוא חברת הכנסת לימור סון הר מלך, ואחריה – חבר הכנסת אחמד טיבי

נאור שירי: שווה אולי לומר – בכל זאת יש תלמידים ביציע – שאם רוצים ללמוד משהו, לא רק בוויקיפדיה לומדים אותו

נאור שירי:  אז נקבל איזה ספקטרום יותר רחב לגבי מה זה דמוקרטיה

אמיר אוחנה: תודה

אמיר אוחנה:  בבקשה, חברת הכנסת לימור סון הר מלך

לימור סון הר-מלך: אדוני היושב-ראש, כנסת נכבדה, אני רוצה לפתוח בבקשה לתפילה לאביהם של שני הילדים הטהורים שנרצחו, אברהם נוח בן יהודית, המצב שלו הוחמר

לימור סון הר-מלך:  אנחנו מבקשים להתפלל לרפואתו

לימור סון הר-מלך:  המצב במזרח ירושלים, כפי שאתם רואים, הולך ומסלים

לימור סון הר-מלך:  צעירים ערבים שטופי הסתה רצחנית יוצאים לבצע פיגועי ירי ודקירה

לימור סון הר-מלך:  נערים ערבים מתגאים אל מול המצלמה בתמיכתם בטרור, ומחבלים מתועבים הופכים לגיבורי השכונות הערביות

לימור סון הר-מלך:  נוסף לפיגועים הרצחניים שחווינו בנווה יעקב, עיר דוד, שכונת רמות ומחסום שועפאט, התרחשו עוד שורת אירועי טרור ברחבי הבירה בשבועות האחרונים

לימור סון הר-מלך:  בנות סמינר בשכונת רמת שלמה נרגמו באבנים בידי פורעים ערבים; צעיר יהודי נדקר בגבו בעיר העתיקה בירושלים, וצעירה יהודייה נאנסה באכזריות בידי שתי חיות אדם משכונת שועפאט

לימור סון הר-מלך:  גם ביהודה ושומרון הטרור נמשך במלוא עוזו, ועשרות פיגועי אבנים ובקבוקי תבערה התרחשו השבוע בכבישים

לימור סון הר-מלך:      צבר האירועים האלה מגיע לאחר סדרת פיגועים קשים ומלמד אותנו על שחיקה כמעט מוחלטת של ההרתעה הישראלית בקרב האוכלוסייה הערבית, כתוצאה ממדיניות של רפיסות וחולשה שהשתרשה פה במשך שנים

לימור סון הר-מלך:  כדי להחזיר את ההרתעה והביטחון האישי לאזרחי ישראל, עלינו להחריף את המאבק בטרור ולנקוט צעדים מחמירים ונוקשים כנגד סביבתו התומכת

לימור סון הר-מלך:      אני קוראת מכאן לשרי הממשלה לאמץ את תוכנית המאבק בטרור שסרטט השר לביטחון לאומי איתמר בן גביר, שכוללת סל צעדים דחופים וחשובים שיביאו למיגור גל הטרור והחזרת הביטחון לרחובות

לימור סון הר-מלך:  הגיע הזמן להפסיק להכיל את הפיגועים ולגדוע במיידי כל התארגנות טרור, קטנה או גדולה

לימור סון הר-מלך:  תודה רבה

אמיר אוחנה: תודה לגברתי

אמיר אוחנה:  יעלה ויבוא חבר הכנסת אחמד טיבי, אחרון הדוברים לפרק זה של סדר-היום

אמיר אוחנה:  בבקשה

אחמד טיבי: מכובדי היושב-ראש, התופעה של דליפת שאלות בבחינות היא תופעה מקוממת

אחמד טיבי:  יש בה חוסר הוגנות של המדליפים, שהם פחות מ-1%, הרבה פחות, מול 99

אחמד טיבי: 9%, בכל בחינה

אחמד טיבי:  אני מתייחס לפרסום שהיה על דליפת שאלות המבחן ברפואה, מבחן העיסוק ברפואה

אחמד טיבי:  זה קומם את כל ההגונים, שלמדו, התאמצו, השקיעו, כדי לעבור את הבחינה, ואז יש עננה גדולה: מה גורלה של הבחינה? האם היא תיפסל באופן קולקטיבי? האם ייפסלו שאלות ספציפיות?     אני בקשר עם משרד הבריאות וגם בקשר עם חברי חבר הכנסת בוסו, יושב-ראש ועדת בריאות

אחמד טיבי:  דעתי וגם דעת חבר הכנסת בוסו היא שאסור שיהיה עונש קולקטיבי

אחמד טיבי:  צריך להעניש בחומרה את המדליפים, את סוחרי הבחינות למיניהם, ולאפשר להגונים, לאלה שלמדו ביושר, לעבור את הבחינה ולהצליח ולהתחיל חיים חדשים

אחמד טיבי:  תודה רבה

אמיר אוחנה: תודה רבה לחבר הכנסת אחמד טיבי

אמיר אוחנה: [מס' מ/1517, מס' 1581 ומס' מ/1550; דברי הכנסת, חוב' י"ב, ישיבה 34

אמיר אוחנה: ]     

אמיר אוחנה: חברי הכנסת, הנושא הבא על סדר-היום – התנגדויות של כמה סיעות להחלת דין רציפות על שלוש הצעות חוק: הצעת חוק מיסוי מקרקעין (שבח ורכישה) (תיקון מס' 99), התשפ"ב–2022; הצעת חוק סמכויות לאיסוף ואבחון של נתוני נוסעים הנכנסים לישראל או היוצאים ממנה, התשפ"ב–2022; הצעת חוק התחרות הכלכלית (איסור פגיעה ביבוא מקביל או ביבוא אישי) (הוראת שעה), התשפ"ב–2022

אמיר אוחנה:  נעבור להנמקת ההתנגדויות מטעם סיעת ישראל ביתנו

אמיר אוחנה:  אני מזמין את עודד פורר

אמיר אוחנה:  בבקשה, אדוני, 15 דקות לרשותך

אמיר אוחנה:  בבקשה

עודד פורר: תודה, אדוני היושב-ראש

עודד פורר:  אדוני השר, חבריי חברי הכנסת, האורחים הצעירים שנמצאים כאן, וגם הצעירות, והצעירים ברוחם – אני עולה לדבר פה על התנגדות לדין רציפות, אבל הסיבה שאני עולה היא בעיקר כדי לנסות לעכב במשהו את הדהירה שלכם בכיוון רע מאוד

עודד פורר:  ואני דווקא מנצל את ההזדמנות שאתה כרגע מנהל את הישיבה, ואני עומד פה ומדבר – אתה מכיר את עמדותיי בנושאים המשפטיים, ואני מכיר את עמדותיך; חתמתי לא פעם על הצעות חוק שהגשת בנושא הזה, ואני מסכים עם הרבה מאוד דברים שצריך לעשות, ושינויים ורפורמות שצריך לעשות במערכת המשפט

עודד פורר:       לדבר אחד אני לא מסכים: אני לא מסכים שצריך לרסק את הפרדת הרשויות שעוד ישנה במדינת ישראל

עודד פורר:  במדינת ישראל יש דמוקרטיה

עודד פורר:  להגיד לך שהיא הכי בריאה? עוד לא הכי בריאה

עודד פורר:  יש לנו הרבה במה להשתפר

עודד פורר:  אבל כשבאים לתקן עוול אחד שיש – וישנם עוולות – בעוול אחר, גרוע יותר, אנחנו נמצאים במצב קשה מאוד

עודד פורר:  והמצב הקשה הוא שפשוט נאיין את הדמוקרטיה הישראלית מהיכולת שלה עוד איכשהו להתנהל במצב שבו יש את הדבר הבסיסי שכולנו למדנו – השיעור הראשון – הפרדת הרשויות

עודד פורר:  הרי הכנסת נשלטת כמעט באופן מוחלט על ידי הממשלה, על ידי הקואליציה

עודד פורר:  הקואליציה, הממשלה, היא שקובעת את סדר-היום של החקיקה; היא זו שקובעת במה נדון, באיזה קצב נדון, איך ומתי, בכל שלב

עודד פורר:  אין כמעט עצמאות לחברי הכנסת

עודד פורר:  ובחוקים שגם חוקקו, כמו החוק הנורבגי, עוד מורידים את העצמאות של חברי הכנסת, במקום להעלות אותה

עודד פורר:  זה המצב הקיים

עודד פורר:      לזה אתה מוסיף את המצב שבו הרשות המבצעת היא זאת שתשלוט ברשות השופטת

עודד פורר:  עכשיו, זה לא עניין של מה בכך

עודד פורר:  כשמדברים על הרכב הוועדה למינוי שופטים – לא משנה, תמנו – יהיו בוועדה הזאת תשעה חברים, 19 או 51 חברים

עודד פורר:  אם יהיו לך מתוך 50 או 51 חברים, 26 חברים שהממשלה ממנה, משמע הדבר שהממשלה שולטת בוועדה למינוי שופטים

עודד פורר:  כלומר, הממשלה וראש הממשלה ימנו את השופטים כראות עיניהם

עודד פורר:  אין שום balance באירוע הזה

עודד פורר:  אין שום עצמאות

עודד פורר:  כל שופט שיישב בדין – אני לא מדבר רק על השופטים העליונים

עודד פורר:  שופט שלום – רוצה להתקדם למחוזי? יסתכל למעלה, מה רוצה השלטון? כי אם הוא לא יעשה את מה שרוצה השלטון – השלטון הוא זה שגם קובע אם הוא מתקדם או לא

עודד פורר:      אגב, אותה בעיה הייתה כשלגוף אחר הייתה השליטה המלאה בוועדה למינוי שופטים

עודד פורר:  וחלק מהתיקונים שנעשו בשנים האחרונות, שהפכו את זה למצב שבו אין לאף אחד שליטה מלאה, ועדיין צריך לתקן, בין שזה את נציגי לשכת עורכי הדין ובין שזה נציגים אחרים, אבל אי-אפשר לייצר מצב שבו הרשות המבצעת שולטת גם ברשות המחוקקת וגם ברשות השופטת, ומאותו רגע אפשר לקרוא לשיטת המשטר הזאת בהרבה מאוד שמות

עודד פורר:  דמוקרטיה זה לא אחד השמות שאפשר לקרוא לשיטת המשטר הזו

עודד פורר:      ולכן ההתנגדות – וקל לי דווקא לעמוד פה בתור מתנגד, כי אני לא מתנגד לשם ההתנגדות

עודד פורר:  ובתוך האופוזיציה המגוונת – ויש אופוזיציה מאוד-מאוד מגוונת – יש כאלה שלא משנה איזה שינוי רוצים לעשות, לא יעשו שום שינוי

עודד פורר:  צריך לעשות שינויים ושינויי עומק גם במערך הייעוץ המשפטי וגם בבקרה לפרקליטות וגם במערכת אכיפת החוק

עודד פורר:  אגב, גם כדי לחזק את הביטחון האישי, כדי לייצר את סדרי העדיפויות הנכונים, כדי לתת את הדגשים הנכונים

עודד פורר:  גם כדי לתת את התוספות הנדרשות

עודד פורר:  היית שר משפטים – אתה יודע כמה שופטים חסרים

עודד פורר:  אתה יודע כמה הסחבת בבתי משפט פוגעת בסוף באזרחים, שחלקה נובע מזה שסגרו את התקציב הזה, והורידו וקיצצו

עודד פורר:  ולכן אנחנו נמצאים בנקודה מאוד מאוד קריטית לעתידה של מדינת ישראל

עודד פורר:      הכאב שזעקו אתמול עשרות אלפים או מאות אלפים – זה גם לא משנה, כמה שתספור; רבבות לקחו יום חופש מיום עבודתם, על חשבונם, נסעו בתחבורה ציבורית – חלק ברכבת, חלק באוטובוס, חלק נסעו עם הרכב שלהם, חלק הלכו ברגל, הגיעו לכאן כדי למחות את הכאב שלהם על מה שמחוללים, לא מבחינת משילות הממשלה

עודד פורר:  בניגוד לקדנציה הקודמת, אין עוררין על כך שהממשלה הזאת היא ממשלה נבחרת ושיש לה את כל הסמכויות שיש לממשלה, אבל יש לה את הסמכויות למשול לא כדי לרסק או לחסל את הדמוקרטיה הישראלית

עודד פורר:       לצערי, אדוני היושב-הראש, אני מבחין בזרמים השונים בתוך הקואליציה ובתוך הממשלה

עודד פורר:  יש כאלה שיש להם אג'נדה ברורה בנושאים המשפטיים, אבל בתוך האירוע הזה, כדי לשרת אולי חברים מסוימים מתוך הקואליציה, כבר מסמנים – עושים עוד כמה דברים כדי שיכשירו בעיות שהקואליציה נתקלה בהם

עודד פורר:  לא עושים שינוי משטרי במדינת ישראל כדי לפתור בעיות אישיות כאלה או אחרות בתוך קואליציה; לא עושים שינוי מקיף כל כך כדי לייצר פתרונות, כי מצאנו את הפתרון לאיש כזה או לאיש אחר

עודד פורר:      לכן, אני באמת חושב שאנחנו נמצאים בשעות האחרונות או בימים האחרונים של היכולת שלנו לעצור את הידרדרות המצב אל עברי פי פחת

עודד פורר:  ההידרדרות הזו היא מצד אחד בעובדה שתהיה כאן רשות אחת עם כוח בלתי מוגבל, שאף אחד לא יכול לרסן אותה – אף אחד לא יוכל לרסן את כוחה של הממשלה ולבקר אותה – ומהצד השני, בתוך זה, בתוך הוויכוח על הסיפור הזה, החברה הישראלית מתפרקת לגורמים

עודד פורר:  אני רואה את החברים שלי מהקואליציה, חברים שלי, אנשים שאני הולך איתם, מכיר אותם, שנים רבות, מתבטאים בצורה – ואני מדבר ברמה האישית – שלא מתאימה לא מבחינת הסגנון; אני לא מדבר על הסגנון, אדוני היושב בראש, אני מדבר על המהות

עודד פורר:  אני מדבר על עם ישראל

עודד פורר:  אני מדבר על מדינת ישראל כמדינה יהודית ודמוקרטית, כמדינה שקמה על חזון האבות של התנועה הציונית שקמו ואמרו לפני 130 שנה, לפני 140 שנה: אנחנו עושים מעשה

עודד פורר:  אנחנו פורצים את הגדרות – אגב, מתוך מאבק בתוך העם היהודי, כי היו שהתנגדו, ויש כאלה שעד היום מתנגדים, ואמרו: לא צריך להקים את מדינת ישראל, לא צריך לעלות

עודד פורר:  באה התנועה הציונית ואמרה: אנחנו רוצים להקים בית לאומי לעם היהודי בארץ ישראל אחרי אלפיים שנות גלות, והיא הצליחה, הצליחה לעשות את זה תוך שהיא גם מצליחה, בתוך רוב מכריע של הזרמים, לייצר הסכמות כל כך עדינות, תפורות בחוט כל כך דק, שאתם, בשם פתרון הבעיות האישיות, מוכנים לפרום את החוט הזה היום

עודד פורר:  את החוט המקשר הזה בין כל חלקי החברה הישראלית אתם פורמים, והופכים את זה למשהו – זה על-הדרך, זה חלק מהפוליטיקה

עודד פורר:      אדוני היושב בראש, אדוני השר, חברי הכנסת, זה לא חלק מהפוליטיקה

עודד פורר:  זה לא חלק מהפוליטיקה

עודד פורר:  זה לא חלק מהציניות הפוליטית

עודד פורר:  אתם מפרקים כאן את המדינה, את החברה ואת העם

עודד פורר:  אתם חוצים אותו

עודד פורר:  אתם מבתרים אותו – ולא עושים את זה לשם שמיים

עודד פורר:  לצערי, גם אלה שאולי חושבים שהם עושים את זה לשם שמיים עוד לא הבינו שהם משרתים פה אינטרס ספציפי נקודתי של אנשים שצריכים לפתור את הבעיות שלהם

עודד פורר:  ההיסטוריה תשפוט אתכם

עודד פורר:  יושבים בתוך הממשלה הזאת ובתוך הקואליציה הזאת אנשים עם תודעה היסטורית, אנשים עם ערכים, עם אהבת ארץ ישראל ועם אהבת עם ישראל, והשר אליהו, אני שואל את עצמי: מה היעד? מה המטרה?     

עמיחי אליהו: - - -      

עודד פורר: בשם הפוליטיקה לפרק הכול? לצערי, אולי כביקורת גם על ההנהגה של החברים שלי מהציונות הדתית וגם היהדות החרדית, כשאני חושב על מנהיגים גדולים שהיו לתנועות האלה, להערכתי, אם חלקם שכבר אינם בין החיים היו בין החיים, הם היו עוצרים את זה

עודד פורר:  אין היום בהנהגה החרדית, אין היום בהנהגה של הציונות הדתית, מישהו עם כתפיים מספיק רחבות בשביל לבוא ולהגיד: בנקודה הזאת אנחנו עוצרים

עודד פורר:       הפירוק הזה, שמצד אחד יפרק ומצד שני יבנה פה משהו חדש – יבנה פה מדינה שבה הממשלה, או יותר נכון ראש הממשלה, הם בעלי הבית ואין בלתם ואין מעצורים

עודד פורר:  וההיסטוריה של השלטון הזה בסגנון הזה כמו שאתם מקימים פה מלמדת שהראשונים שישלמו את המחיר זה אתם

עודד פורר:  כל מי שמוביל היום את הרפורמה הזאת כפי שהיא כדי לשרת אינטרסים של מישהו יהיה הראשון שישלם את המחיר אחרי שהיא תעבור

עודד פורר:  אנחנו כבר יודעים גם איזה מפלגות הן הראשונות שיעופו, ואחר כך איך התהליך הזה יקרה

עודד פורר:      אני אומר שוב, תקשיבו לקול של הציבור שאמר את דברו – נתן 64 מנדטים לקואליציה כדי שתטפל בביטחון האישי, כדי שתפעל למען הבנייה והיישוב של ארץ ישראל

עודד פורר:  הוא לא נתן 64 מנדטים לקואליציה הזאת כדי שהיא תפרק את מדינת ישראל

עודד פורר:  התהליך שאתם מעבירים אותנו עכשיו הוא תהליך של פירוק, וההרכבה שאתם רוצים לעשות זה לא הרכבה של מדינה יהודית ודמוקרטית

עודד פורר:  גם למי שרוצה מדינת הלכה, מי שיקבע את ההלכה כנראה לא יהיה הרב שלך ולא הרב של מישהו אחר – יהיה השליט שאצלו הכוח הבלתי-מוגבל, כי הוא שולט גם על סדר-היום של החקיקה, איזה חוק יבוא, מתי יבוא ומה תצביעו, וגם על המשפט, מי ישפוט, איך ישפוט ואיך יפרש

בועז ביסמוט: חבר הכנסת פורר, הלכה לא קובעים

בועז ביסמוט:  הלכה היא לא דבר שאתה שואל בו, לא קובע את ההלכה

בועז ביסמוט:  הלכה גדולה ממך וממני

עודד פורר: חבר הכנסת ביסמוט, גם ההלכה - -     

בועז ביסמוט: גדולה ממך וממני

עודד פורר: - - בפרשנות שלה יש מקילים ויש מחמירים

עודד פורר:  הקושי הגדול, ואגיד את זה דווקא על רב – יש פה מפלגה שמתיימרת להיות כאילו היא שלו, ש"ס

עודד פורר:  זה נכון שהוא הקים אותה, והיא רחוקה מדרכו לחלוטין, לדעתי, רחוקה מדרכו כרחוק מזרח ממערב

אוריאל בוסו: התחלת כבר לדברר את דעתם של - - - ש"ס ?     

עודד פורר: לא

עודד פורר:  אני רוצה להגיד לך מילה על מרן, על הרב עובדיה יוסף, זיכרונו לברכה

עודד פורר:  האיש הזה הוכיח במהלך חייו עד כמה כתפיו רחבות כשהקל, והוא ידע להקל גם לטובת עולי אתיופיה וגם לטובת העגונות ובאין-ספור מקרים, מתוך אהבת עם ישראל וארץ ישראל, אגב, גם כשלא הסכמתי איתו

אוריאל בוסו: צריך לסיים

עודד פורר: גם כשנתן לכם את האפשרות לצאת ולאפשר להסכמי אוסלו לעבור, שאני חושב שזו הייתה צרה צרורה, עדיין הוא עשה את זה ממניעים – זו הייתה התחושה שלו, עוד פעם, כדי להקל, ולא כי זה היה לך הרוח הציבורי של הציבור שלו

עודד פורר:  במובנים האלה אנחנו נמצאים בנקודה – ובזה אני אסיים, אדוני היושב-ראש – שמתפקידנו לעכב את התהליך הזה שאתם מובילים ככל הניתן כדי שאולי ברגע אחד, לפני שאנחנו עוברים עם הרגל השנייה לתוך התהום ונופלים אליה לגמרי, תעצרו

אוריאל בוסו: תודה רבה לחבר הכנסת עודד פורר

אוריאל בוסו:  הדוברת הבאה – חברת הכנסת עאידה תומא סלימאן

אוריאל בוסו:  עשר דקות לרשותך, בבקשה

עאידה תומא סלימאן:  תודה רבה

עאידה תומא סלימאן:  כבוד היושב-ראש, האמת, אני רוצה לנצל את עשר הדקות האלה כדי לדבר על דוח העוני של המוסד לביטוח לאומי בכל מה שקשור לילדים שהוצג היום בוועדה לזכויות הילד עם היושב בראשה חבר הכנסת דלל

עאידה תומא סלימאן:      אני חייבת להגיד שהממדים שחושף דוח הביטוח הלאומי הם ממדים שאמורים לעורר הרבה כעס מצד אחד ובהלה אצל כולנו

עאידה תומא סלימאן:  הם ממדים שמחייבים שאנחנו כמחוקקים וכאנשים שאמורים לפקח על עבודת הממשלה, נתעורר ונבין שאי-אפשר להמשיך במדיניות הכלכלית הקיימת, שמנשלת את הילדים, ילדים באופן כללי ותכף אני אספר גם מאיזה אוכלוסיות באופן ספציפי, מנשלת אותם מהזכויות הכי בסיסיות – זכות לתזונה נכונה, זכות לבריאות, זכות לחיים שמאפשרים התפתחות וצמיחה ועתיד יותר טוב לילדים האלה

עאידה תומא סלימאן:      קודם כול, כדאי מאוד שכל מי ששומע עכשיו יבין שמדינת ישראל מככבת כאלופת העוני בין המדינות המפותחות בעולם, מס' אחת באחוזי הילדים העניים ובכלל באחוזי האזרחים שחיים מתחת לקו העוני, וזה לא משהו שאפשר להתפאר בו, וצריך להתבייש שהסטטיסטיקה היא כזאת

עאידה תומא סלימאן:  ב-2021 חיו בישראל כשני מיליון נפשות עניות, וזה לפי המדדים של הביטוח הלאומי

עאידה תומא סלימאן:  אם אנחנו נחכה ונבדוק את הדוחות על העוני שמוציאים ארגוני חברה אזרחית, נראה שיכול להיות שהסטטיסטיקה היא אפילו יותר קשה

עאידה תומא סלימאן:      מבין האנשים שחיים מתחת לקו העוני, 21

עאידה תומא סלימאן: 2% מהילדים הם יהודים, אבל בתוך הסטטיסטיקה, גם 49% מהילדים הערבים חיים מתחת לקו העוני

עאידה תומא סלימאן:  זה דבר שאי-אפשר לחיות איתו בשקט

עאידה תומא סלימאן:  כאשר ילד נמצא מתחת לקו העוני, כאשר הוא בן למשפחה שנמצאת מתחת לקו העוני, זה אומר שיש מצב שהילדים האלה מגיעים לבית הספר בלי ארוחה שתזין אותם ביום, וזה יפגע ביכולת שלהם להיות מרוכזים ביום הלימודים ופוגע באפשרות ההתפתחות הבריאה שלהם

עאידה תומא סלימאן:      לפי הדוח ששמענו היום, ב-2021, 8

עאידה תומא סלימאן: 8% מהיהודים הודיעו שהם ויתרו על טיפול רפואי בגלל העוני ו-18

עאידה תומא סלימאן: 3% מבין הערבים

עאידה תומא סלימאן:  כמובן, כאשר מדברים על יהודים באופן כללי, אנחנו לא מגלים עד כמה העוני נמצא בתוך החברה החרדית בין היהודים, והסטטיסטיקה היא הרבה יותר גבוהה מהסטטיסטיקה הכללית של האוכלוסייה היהודית

עאידה תומא סלימאן:  כלומר, עוני נפוץ יותר בתוך החברה החרדית ועוני נפוץ יותר בתוך החברה הערבית

עאידה תומא סלימאן:       מה שהביטוח הלאומי לא הזכיר – ונציג האוצר היום התרברב בזה שהם ייתנו ויהיו מוכנים לעזור למשפחות האלה על ידי עידוד תעסוקה, אבל מה שהביטוח הלאומי לא הזכיר זה שכל שנה עולה מספר ואחוז המשפחות שיש בהן שני מפרנסים ובכל זאת נופלים מתחת לקו העוני, כלומר העניין הוא לא של תעסוקה

עאידה תומא סלימאן:  אומנם הייתי רוצה שלא תהיה אבטלה וכולם יוכלו לעבוד

עאידה תומא סלימאן:  אחוזי התעסוקה בין הגברים הערבים הם הרבה יותר גבוהים למשל מהתעסוקה בקרב גברים חרדים, אבל זה לא עזר לחברה להתרומם מעל לקו העוני

עאידה תומא סלימאן:      הסיוע שנותנים למשפחות העניות על ידי המדינה עזר יותר למשפחות יהודיות, כולל חרדיות, להתרומם מעל לקו העוני, אבל באחוזים זה לא עזר אותו דבר למשפחות הערביות

עאידה תומא סלימאן:  אתם יודעים מה זה אומר? זה אומר שהעוני בחברה הערבית הוא הרבה יותר עמוק מאשר בחברה היהודית, לכן צריך דחיפה יותר גדולה ואחריות יותר גדולה מצד המדינה כדי להרים את המשפחות מעל לקו העוני

עאידה תומא סלימאן:      זה מדהים לשמוע ש-52% מהילדים הערבים ו-42% מהחברה החרדית, חבר הכנסת דלל - -      

אליהו דלל: 47%

עאידה תומא סלימאן: - - 47% אין להם תזונה או סובלים מחוסר ביטחון תזונתי

עאידה תומא סלימאן:  55% מהילדים הערבים ו-48% מהילדים החרדים בממוצע, כלומר בין כל שני ילדים יש ילד אחד שאין לו ביטחון תזונתי

עאידה תומא סלימאן:      ומה המדינה עושה בעניין? הקימה המדינה מועצה לביטחון תזונתי

עאידה תומא סלימאן:  עשר שנים המועצה הזו לא עשתה כלום

עאידה תומא סלימאן:  הם רק עכשיו התחילו, בשנה האחרונה, לדון בנושא, ויש להם המלצות שעוד לא הגישו אותן

עאידה תומא סלימאן:  תבינו

עאידה תומא סלימאן:      כאשר אנחנו מדברים על המאפיינים, אמרתי, זה ערבים, חרדים, משפחות מרובות, ברוכות ילדים – איך שתרצו תגידו – אבל גם משפחות עם הורה אחד, כלומר הורה יחידני, וזה בדרך כלל נשים

עאידה תומא סלימאן:  כמעט 90% ממשקי הבית בישראל שיש בהם הורה יחיד עומדת בראשם אישה

עאידה תומא סלימאן:      האם המדינה או האוצר מוכן למשל לבטל את העניין של הדיסרגרד למשפחות או עניין חישוב המזונות כהכנסה לנשים האלה שסובלות מעוני? זה צעד מהותי שאפשר לנקוט

עאידה תומא סלימאן:  אי-אפשר לדבר על האחריות של המדינה בלי להזכיר את המדיניות הכלכלית הדורסנית שקיימת במדינה, שלא רואה לא את העניים, לא את המובטלים, ורואה בהם נטל על החברה, במקום להבין שהמחיר שהחברה משלמת כאשר היא מגדלת בתוכה ילדים רעבים, ילדים שאין להם עתיד, הוא הרבה יותר כבד מאשר השינויים הכלכליים שאנחנו מדברים עליהם או תוכניות אמיתיות שעוזרות לאנשים לצאת ממעגל העוני

עאידה תומא סלימאן:      משהו שנשאר בראש שלי מכל הדיון הזה שלא יכולתי שלא לחשוב עליו: 55% ילדים ערבים סובלים מחוסר ביטחון תזונתי

עאידה תומא סלימאן:  48% מהילדים הערבים חיים מתחת לקו העוני, ומהו אחוז הצעירים הערבים שנקראים בכל מיני מחקרים "חסרי מעש"? זה משהו בסביבות 45% גם כן, צעירים בני 15 עד 28

עאידה תומא סלימאן:  זה סוג העתיד שמדיניות - -      

אוריאל בוסו: נא לסיים

עאידה תומא סלימאן: - - העוני מובילה אליו, זה סוג העתיד שמייצרים וזה הדור שמייצרים אם לא נתחיל לדאוג לסגור את הפערים ולעזור לציבור לצאת ממעגל העוני

עאידה תומא סלימאן:  תודה

אוריאל בוסו: תודה רבה

אוריאל בוסו:  חבר הכנסת אחמד טיבי, חמש דקות לרשותך, בבקשה

אחמד טיבי: תודה רבה, אדוני היושב-ראש

אחמד טיבי:  אני אמשיך ממה שאמרה חברת הכנסת עאידה תומא סלימאן לגבי ההריסה בעכו

אחמד טיבי:  להרוס שלושה בתים - -      

עאידה תומא סלימאן: שישה

אחמד טיבי: - - שישה בתים ולהשאיר עשרות אנשים ללא קורת גג, עשרות אנשים

אחמד טיבי:  במקור האדמה שייכת, נדמה לי, לעדה האורתודוקסית, נכון, ויש הסכם שכירות, אבל כנראה שלמישהו יש תוכניות עתידיות

אחמד טיבי:  (אומר בערבית:) אבל כואב הלב על ילדים, נשים

אחמד טיבי:  כך גם לגבי הבתים שנהרסים באל-קודס או בנגב, באופן סיטונאי כמעט

אחמד טיבי:  עדיף תמיד לדבר בשפה של לבנות ולא להרוס, לא בשפה של דחפורים, ולכן צריך לבטל את הסגנון הזה של לבוא ולהרוס ויהי מה

אחמד טיבי:  קורת גג היא זכות יסוד, היא אמורה להיות חזקה יותר מהדחפורים

אחמד טיבי:       במקרה או שלא במקרה, אני לא ידעתי שהשר - - מה שמו של השר?     

אוריאל בוסו: עמיחי אליהו

אחמד טיבי: - - עמיחי אליהו יהיה פה

אחמד טיבי:  אבל שוחחתי עם חבריי יוסף ועאידה על מאמר שכתב הרב שלמה אליהו, אבא שלך - -      

עמיחי אליהו: הרב שמואל אליהו

אחמד טיבי: - - הרב שמואל אליהו, לגבי רעידת האדמה בסוריה ובטורקיה ועל עשרות אלפי ההרוגים

אחמד טיבי:  סמרו שערותיי ממה שאבא שלך כתב, איש דת

אחמד טיבי:  נדמה לי שאתה יודע מה כתב אבא שלך

עמיחי אליהו: אני מניח שאתה יודע - - -     

אחמד טיבי: נדע שכל מה שמתרחש זה לנקות את העולם ולהפוך אותו לטוב יותר

עמיחי אליהו: קרא את פסקה ג' שם

אחמד טיבי: לפעמים פסקה א' מייתרת את הצורך לקרוא את פסקה ג'

אוריאל בוסו: אבל בשביל שראוי - - -     

עמיחי אליהו: אני מניח שאתה יודע כמה כבוד להורים זה דבר חשוב ביהדות, אני מניח שגם באסלאם, ואני מקווה שאתה לא מצפה ממני באיזושהי צורה - - -     

אחמד טיבי: אם לא הייתי פה הדברים שלי היו יותר תקיפים, אז אני מתחשב בעובדה שאתה פה, ואני לא רוצה להגיד את מה שחשבתי להגיד, כי בכל זאת מדובר באבא שלך

עמיחי אליהו: אני מעריך את זה

אחמד טיבי: אבל כאשר יש אסון כזה אתה מצפה, בעיקר מאיש דת, לגלות אמפתיה דבר ראשון ולהגיד: אללה ירחמהום, זיכרונם לברכה, אסון כבד לאנושות ולעולם, אבל לא לצאת במשפט כזה

אחמד טיבי:  אגב, אני חשבתי שאני גיליתי את אמריקה כשקראתי את זה

אחמד טיבי:  מתברר שהטוויטר התפוצץ בגלל תגובות של יהודים שלא הסכימו למה שאמר הרב אליהו, יהודים רבים, לפני, ויש הודעה של איזה ארגון בארצות הברית, יש הודעה של ארגון יהודי בארצות הברית שמתנער מהדברים של הרב אליהו

עמיחי אליהו: אתה מסכים שהכול מאללה?     

אחמד טיבי: אני אדם מאמין, אני אדם מאמין, אבל אני בחיים לא אגיד על אובדן חיי אדם ברעידת אדמה שזה - -      

עמיחי אליהו: צריך להבין שזה - - -     

אחמד טיבי: - - כדי לעשות לעולם טוב

אחמד טיבי:  אין טוב במוות הנורא הזה, בהרס הנורא הזה

אחמד טיבי:  צריך לעשות הכול כדי שהדברים האלה לא יתרחשו ולגלות אמפתיה לקורבנות, למשפחות, ולהבין את הכאב

אחמד טיבי:  ואדם דתי, לפני אחרים, צריך להבין את זה הרבה יותר טוב מהבן שלו השר ומכל חבר כנסת שנמצא כאן

אחמד טיבי:  תודה רבה

אוריאל בוסו: תודה רבה לחבר הכנסת אחמד טיבי

אוריאל בוסו:  אם כן, רבותיי, אני מזמין את השר, או - - -     

אופיר כץ: הצבעה

אוריאל בוסו: לא נזמין את השר

אוריאל בוסו:       חברי הכנסת, נקיים עתה שלוש הצבעות על כל אחת מהצעות החוק

אוריאל בוסו:  מי שמצביע בעד הוא בעד הצעת הממשלה להחיל דין רציפות על הצעת החוק, ומי שמצביע נגד הוא נגד הצעת הממשלה

אוריאל בוסו:  נתחיל עם ההצבעה הראשונה, על הצעת חוק מיסוי מקרקעין (שבח ורכישה) (תיקון מס' 9 ), התשפ"ב–2022

אוריאל בוסו:  אנא תפסו את מקומותיכם

אוריאל בוסו:  הצבעה

אוריאל בוסו: בעד הודעת הממשלה – 10 

אוריאל בוסו: נמנעים – אין 

אוריאל בוסו: רבותיי, עשרה בעד, שניים מתנגדים, אין נמנעים, אחד נוכח

אוריאל בוסו:  אם כן, אני קובע שההצעה להחיל דין רציפות על הצעת חוק מיסוי מקרקעין שבח ורכישה) (תיקון מס' 99 ), התשפ"ב–2022, נתקבלה, והיא תחזור לוועדת הכספים להכנתה לקריאה השנייה והשלישית

אוריאל בוסו:       נעבור להצבעה על הצעת חוק סמכויות לאיסוף ואבחון של נתוני נוסעים הנכנסים לישראל או היוצאים ממנה, התשפ"ב–2022

אוריאל בוסו:  הצבעה

אוריאל בוסו: בעד הודעת הממשלה – 12 

אוריאל בוסו: נמנעים – אין 

אוריאל בוסו: אם כן, 12 בעד, מתנגד אחד, נוכח אחד

אוריאל בוסו:  אני קובע שהחלטה להחיל דין רציפות על הצעת החוק התקבלה, והיא תחזור לוועדת החוקה, חוק ומשפט להכנתה לקריאה השנייה והשלישית

אוריאל בוסו:       נעבור להצבעה על הצעת חוק התחרות הכלכלית (איסור פגיעה ביבוא מקביל או ביבוא אישי) (הוראת שעה) התשפ"ב–2022

אוריאל בוסו:  הצבעה

אוריאל בוסו:  עאידה, את באופן עקבי נוכחת, נוכחת

אוריאל בוסו: בעד הודעת הממשלה – 12 

אוריאל בוסו: נמנעים – אין 

אוריאל בוסו: אם כן, 12 בעד, אין מתנגדים, אין נמנעים, אחת נוכחת

אוריאל בוסו:  אני קובע שהצעה להחיל דין רציפות על הצעת חוק התחרות הכלכלית, איסור פגיעה בייבוא מקביל או בייבוא אישי (הוראת שעה) התשפ"ב–2022, התקבלה, והיא תחזור לוועדת הכלכלה להכנתה לקריאה השנייה והשלישית

אוריאל בוסו: [מ/1597; דברי הכנסת, חוב' י"ג, ישיבה 38, חוברת זו, ישיבה זו; נספחות

אוריאל בוסו: ] 

אוריאל בוסו: חברי הכנסת, נעבור לנושא הבא – הצעת חוק שירות ביטחון (תיקון מס' 7 והוראת שעה) (שירות במשטרה ושירות מוכר) (תיקון מס' 18), התשפ"ג–2023, לקריאה השנייה והשלישית

אוריאל בוסו:  אני מזמין את חבר ועדת החוץ והביטחון, ממלא מקום יושב-ראש הוועדה, יושב-ראש סיעת ש"ס, חבר הכנסת ינון אזולאי, להציג את החוק, בבקשה

ינון אזולאי: תודה רבה לך, אדוני היושב-ראש

ינון אזולאי:  כבוד השר, חבריי חברי הכנסת, הצעת חוק שירות ביטחון (תיקון מס' 7 והוראת שעה) (שירות במשטרה ושירות מוכר) (תיקון מס' 18)

ינון אזולאי:  אדוני היושב-ראש, אני מתכבד להציג בפני הכנסת, לקריאה השנייה והשלישית, את הצעת חוק שירות ביטחון (תיקון מס' 7 והוראת שעה) (שירות במשטרה ושירות מוכר) (תיקון מס' 18), התשפ"ג–2023, שיזמה הממשלה

ינון אזולאי:  הצעת החוק שאושרה בקריאה הראשונה כללה שני סעיפים, האחד עסק בהצבת חיילים במשטרת ישראל והשני – בהצבת חיילים בשירות בתי הסוהר

ינון אזולאי:       מאחר שהתעוררו בוועדה שאלות סביב הצבתם של חיילים בשירות בתי הסוהר, החלטנו לפצל את ההצעה כך שבשלב זה נביא לכנסת רק את החלק שעניינו הצבת חיילים במשטרה, והחלק שעניינו הצבת חיילים בשירות בתי הסוהר יישאר בשלב זה על שולחן הוועדה

ינון אזולאי:  ההחלטה על הפיצול אושרה במליאה לפנות בוקר

ינון אזולאי:       הצעת החוק שכרגע אני מציג עוסקת בהצבת החיילים במשטרה בלבד

ינון אזולאי:  השירות במשטרת ישראל מוסדר בסעיף 24א לחוק שירות ביטחון, שנחקק בשנת 1995 כהוראת שעה והוארך מאז 17 פעמים

ינון אזולאי:  הוראה שמוארכת כל פעם במשך 17 פעמים – זה נראה לי כבר כמעט הוראת קבע, אבל זה בכלל נושא אחר לדיון

ינון אזולאי:       בין היתר, נקבע כי ניתן יהיה להציב חיילים לשירות ביחידות של משטרת ישראל שעיקר פעילותן קשורה לביטחון המדינה ותושביה ושנקבעו בצו

ינון אזולאי:  זאת בנוסף להסדר הקיים לגבי מג"ב, שקבוע כהוראה קבועה בחוק שירות ביטחון

ינון אזולאי:  עוד נקבע כי לחייל שהוצב ביחידות האמורות תהיה הזכות להביע את התנגדותו לכך ולשרת ביחידה רגילה של צה"ל

ינון אזולאי:  כמו כן, נקבע כי מעמדו של חייל שהוצב ביחידה – יושב ראש הקואליציה אופיר כץ, אתה מקשיב לי כדי שתוכל להצביע אחר כך על העניין? כי ראיתי שפינדרוס מפריע

אופיר כץ: - - -     

ינון אזולאי: אוקיי

יצחק פינדרוס: התחלת?      

ינון אזולאי: פינדרוס, אף פעם לא הוציאו אותך בקריאה שלישית מהמליאה

ינון אזולאי:  חבל

ינון אזולאי:       כמו כן, נקבע כי מעמדו של חייל שהוצב ביחידת משטרה יהיה זהה למעמדו של חייל סדיר בצה"ל בכל הקשור לחוקים הנוגעים לחיילים משוחררים ולחוקי השיקום

ינון אזולאי:  לבסוף נקבע כי מספר המשרתים במסגרת זו ייקבע בידי שר הביטחון, בהסכמת השר לביטחון הפנים ובאישור הממשלה וועדת החוץ והביטחון של הכנסת

ינון אזולאי:       במהלך דיוני הוועדה עלו שאלות הנוגעות לאופי היחידות שבהן מוצבים החיילים, ליישום מסקנות צוות חסון, שעסקו בתנאי השירות של החיילים המוצבים במשטרה ובחיזוק המעטפת שניתנת להם בצה"ל, ולדוח מבקר המדינה האחרון שעסק במוגנות משרתי החובה ביחידות המשרד לביטחון הפנים

ינון אזולאי:       הוועדה השתכנעה כי בעת הזאת עדיין יש צורך בהצבת חיילים במשטרה, והחליטה לאשר את הצעת הממשלה להאריך את הוראת השעה בשלוש שנים נוספות

ינון אזולאי:  אם נעשה חשבון – 17 ועוד 1 זה בדיוק 18

ינון אזולאי:  אז בפעם ה-18 אנחנו מאריכים בהוראת שעה עד 31 בדצמבר 2025

ינון אזולאי:  בצד זאת, הוועדה תמשיך לדון בשאלות שהתעוררו במהלך הדיונים ותפקח על שירותם של החיילים המוצבים במשטרה

ינון אזולאי:       להצעת החוק הוגשו הסתייגויות ובקשות רשות דיבור

ינון אזולאי:  אבקש מחברי הכנסת לדחות את ההסתייגויות ולאשר את הצעת החוק בקריאה השנייה ובקריאה השלישית

ינון אזולאי:  רשות דיבור – אין לנו מה לדחות, ואנחנו לא סותמים פיות, אז מי שירצה יבוא לדבר

ינון אזולאי:       בהזדמנות הזאת אני רוצה להודות, כמובן, ליושב-ראש הוועדה חבר הכנסת יולי יואל אדלשטיין, שביקש ממני – זיכה אותי, אני תמיד אומר – לעלות ולהציג את החוק, ליועצת המשפטית של הוועדה מירי פרנקל שור, לעו"ד עידו בן יצחק, לעו"ד איילת לוי נחום וכמובן לצוות הוועדה, למנהל הוועדה אסף פרידמן, וכמובן, למזכירות הוועדה, ולפרוטוקולים, שעושים את עבודתם נאמנה גם בוועדה וגם פה

ינון אזולאי:  לכן, אני מבקש מכולם לתמוך

ינון אזולאי:  תודה רבה לכם

אוריאל בוסו: תודה רבה לחבר ועדת חוץ וביטחון חבר הכנסת ינון אזולאי

אוריאל בוסו:  חברת הכנסת יוליה מלינובסקי, בבקשה

אוריאל בוסו:       חבר הכנסת אזולאי, אתה צודק

אוריאל בוסו:  גם אתמול בלילה, לפנות בוקר, אנחנו מזכירים את העושים במלאכה, ואני שכחתי את הרשמים הפרלמנטריים, שיושבים כאן במליאה וגם בוועדות

אוריאל בוסו:  אנחנו מודים להם, וכמובן למזכיר ולסגנית מזכיר הכנסת, שעושים עבודת קודש

אוריאל בוסו:       15 דקות לרשותך, בבקשה

ינון אזולאי: לא מפסיקים לעבוד

יוליה מלינובסקי: תודה רבה, אדוני היושב-ראש

יוליה מלינובסקי:  אדוני השר, חבריי חברי הכנסת, אני, ברשותכם, רוצה להתייחס למה שהיה פה אתמול בנאום של חבר הכנסת דודי אמסלם

יוליה מלינובסקי:  הוא דיבר פה אתמול על תחושת הנרדפות

יוליה מלינובסקי:  הוא, כנראה, מרגיש את זה – אני באמת מאמינה שזאת תחושה שלו; אני רק מצטערת מאוד שישראל השנייה היום, לפי דודי אמסלם – עכשיו הוא לא פה

יוליה מלינובסקי:  אגב, אני רואה הרבה מאוד חברי כנסת מש"ס, מעוצמה יהודית – איך להתייחס לזה? ישראל הראשונה פה? ישראל השנייה פה? מי משרת את מי? מאוד מעניין, חבר הכנסת בוסו - -     

אוריאל בוסו: בעיני המתבונן

יוליה מלינובסקי: - - מי פה לטובת מי?     חבר הכנסת דודי אמסלם פתח פה אתמול: לאיזו ישראל אתה שייך, הראשונה, השנייה? אז זהו

יוליה מלינובסקי:  כנראה, לחבר הכנסת דודי אמסלם יש בעיות פנימיות

יוליה מלינובסקי:  אני באמת אומרת לך, דודי, תשתחרר; אתה כבר גדול, אתה עוד מעט שר

יוליה מלינובסקי:  ולא סתם – שר המשפטים

יוליה מלינובסקי:  כמה אפשר להיות - - -      

קריאה: שר במשרד המשפטים

יוליה מלינובסקי: שר בתוך משרד המשפטים, נכון

יוליה מלינובסקי:  אגב, ראיתי בדיחה ברשת, שדודי הוא שר במשרד המשפטים, אז לא נתנו לישראל השנייה להיות שר המשפטים

יוליה מלינובסקי:  גם על זה כבר מדברים

קריאה: אבל אנחנו מכוונים את זה לנשיא

קריאה:  הנשיא עצמו אמר שאין שקיפות בבית המשפט העליון

יוליה מלינובסקי: דקה, אני אתייחס גם לזה

אוריאל בוסו: את מקדישה את הנאום שלך לחבר הכנסת אמסלם והוא לא פה

יוליה מלינובסקי: קודם כול, אני פונה לדודי: דודי, אתה ילד גדול

יוליה מלינובסקי:  תשתחרר מזה

יוליה מלינובסקי:  אתה ח"כ, היית בתפקידים בכירים בעיריית ירושלים – אף אחד לא רודף אחריך, אף אחד לא צועק לך ברחוב שאתה מזרחי

יוליה מלינובסקי:  אנחנו אוהבים אותך, דודי, כמו שאתה, כי אתה בן אדם עם לב רחב, עם נשמה טובה

יוליה מלינובסקי:  אל תגרום נזק

יוליה מלינובסקי:       אגב, עכשיו דיברתי עם אחד היועצים שלי, והוא שאל בכנות: לאיזה ישראל אני שייך? כי אחד במשפחה מזרחי ואחד אשכנזי

יוליה מלינובסקי:  לאיזה ישראל הוא שייך? אז חבר'ה, אני באמת אומרת לכם, תפסיקו עם השיח המגעיל הזה – ישראל ראשונה, ישראל שנייה

יוליה מלינובסקי:  הינה, יש פה שרה לשעבר, פנינה תמנו שטה

יוליה מלינובסקי:  פנינה, לאיזו ישראל את שייכת? את ואני?     

פנינה תמנו: אני שייכת לעם ישראל

יוליה מלינובסקי: אוקיי

יוליה מלינובסקי:  זה בדיוק מה שאני אמרתי אתמול

יוליה מלינובסקי:  מה איתנו, יוצאי ברית המועצות לשעבר? מה איתנו, יוצאי אתיופיה? לאיזו ישראל אנחנו שייכים? למה אנחנו לא רצים פה ברחובות ולא צועקים: שתו לנו, אכלו לנו, לא נתנו לנו? עובדים קשה - - -     

פנינה תמנו: - - - כשאנחנו יצאנו לרחובות היינו לבד, יוצאי אתיופיה

יוליה מלינובסקי: כן

יוליה מלינובסקי:  עובדים קשה, לומדים עברית, מנקים רחובות בתור עולים חדשים, ולא בוכים

יוליה מלינובסקי:  פשוט עובדים, ובעשר אצבעות ומגיעים להישגים

עמיחי אליהו: זה בדיוק מה - - -     

יוליה מלינובסקי: אתה יודע מה? אל תפריעו לנו

יוליה מלינובסקי:  בזה אני אסתפק

יוליה מלינובסקי:  אנחנו נסתדר, כי ככה למדנו, כי ככה חינכו אותנו – שבעצם בן אדם אחראי לעצמו

יוליה מלינובסקי:  בורא עולם רק עוזר, אבל האחריות היא עליי כבן אדם – על המשפחה שלי, על הילדים שלי, על פרנסה שלי, על שלומי

יוליה מלינובסקי:  קודם כול, אני אחראית לכל הדברים האלה

יוליה מלינובסקי:  אתה יודע מה, גם אל תעזור לי

יוליה מלינובסקי:  אל תפריעו, ואנחנו נסתדר

יוליה מלינובסקי:      אז אני פונה לכל האנשים שמרגישים מקופחים: זה פשוט רק תחושה

יוליה מלינובסקי:  ללמוד, לעבוד, להתנהג בכבוד כלפי עצמך וכלפי הסביבה, להיות אזרח טוב, לשרת את המדינה, לפרנס את המשפחות – זה הכבוד

עמיחי אליהו: - - -     

יוליה מלינובסקי: אני אענה לך

יוליה מלינובסקי:  אני לא שמעתי אף אחד מכם שאומר: למה אין לנו שופטים דוברי רוסית בבג"ץ? יש רק אחד

יוליה מלינובסקי:  הוא מהעלייה בשנות השבעים

יוליה מלינובסקי:  מה איתנו? מה איתנו? במה אני פחות טובה מהמזרחים? ומה אתה עושה עם הרופאים דוברי הרוסית והמהנדסים? ולמה הם לא בוכים שלא בוחרים אותם לתפקידים בכירים? אולי הם עוד לא הגיעו ואולי יש גזענות נסתרת? מאיפה החוצפה הזאת? די, אנשים עלו ארצה לפני – מתי הייתה העלייה הגדולה ממדינות המגרב? בוסו, תעזור לי – זה כבר 50 שנה, נכון? זה כבר דור שלישי בארץ

יוליה מלינובסקי:  די עם הבכי הזה

יוליה מלינובסקי:  אני מכירה המון אנשים, ממוצא מזרחי, מוצלחים, משכילים, עם כסף - - -     

אוריאל בוסו: אני אדאג לפגישה שלך עם ד"ר אבישי בן חיים

אוריאל בוסו:  כנראה, את הפואנטה של ישראל הראשונה והשנייה לא הבנת

יוליה מלינובסקי: אני שאלתי את פעם את אבישי בן חיים בדיוק את אותה שאלה

אוריאל בוסו: זה משהו אחר

יוליה מלינובסקי: אני שאלתי לאיזה ישראל אני שייכת, ואתה יודע מה? הוא גמגם

אוריאל בוסו: זו תפיסה

יוליה מלינובסקי: הוא גמגם

יוליה מלינובסקי:  למה? כי אתם נמצאים בתוך הפרדיגמות שלכם – המסכנים, המקופחים, לא נתנו לנו

יוליה מלינובסקי:  חבר'ה, די, תשחררו מזה

יוליה מלינובסקי:  יש לנו פה הרבה זוגות, משפחות, שבהן צד אחד אשכנזי, צד שני מזרחי, הילדים חצי-חצי – לא חושבים על זה אפילו, וטוב שכך

יוליה מלינובסקי:  ומה תעשה, בוסו, כשהילד שלך יתאהב ביוצא ברית המועצות, רחמנא ליצלן? וזה עלול לקרות לך

יוליה מלינובסקי:  מה תעשו? כי אנחנו פה ביחד

יוליה מלינובסקי:  מתי תבינו את זה?     הינה, יושב פה חבר הכנסת סוכות, נכון? אנחנו עוד לא מכירים – הוא חדש

יוליה מלינובסקי:  לאיזה ישראל אתה שייך? לפי המראה, אתה אשכנזי, אבל אתה מתנחל – מה אתה? די עם ההגדרות האלה

יוליה מלינובסקי:  זה מגעיל אותי, זה מעצבן אותי, זה עושה לי עצב בלב; כי צריך להבין דבר פשוט: גורלנו בידינו; גורלנו בלהיות ביחד; גורלנו לא בלתייג אנשים לפי אשכנזי, מזרחי, רוסי, אתיופי

יוליה מלינובסקי:       צריך להבין דבר מאוד פשוט: כשיש פה מלחמות ונופלים לנו טילים על הראש, חמאס לא שואל: סליחה, בוסו, אתה אשכנזי או מזרחי? מותר או אסור? אתה דתי או חילוני? זה נופל על הראש של כולנו, כי אנחנו ישראלים, כי אנחנו פה ביחד

יוליה מלינובסקי:  אנחנו, היהודים, האויב שלהם

יוליה מלינובסקי:  מתי תבינו את זה ותפסיקו עם הבכי הזה, תפסיקו עם תחושת הנרדפות? אני דיברתי במקרה אתמול עם איזושהי פסיכולוגית, והיא אמרה לי: הכול בראש

יוליה מלינובסקי:  פשוט כך

יוליה מלינובסקי:       אז דודי, ידידי, הכול בראש

יוליה מלינובסקי:  צא מזה ותפסיק להסית את האזרחים אחד נגד השני

יוליה מלינובסקי:  ואני מאחלת לך שיהיו לך נכדים מתישהו - -     

בועז ביסמוט: היושב-ראש שלך מסכים איתך?     

יוליה מלינובסקי: - - שיהיו לך פעם נכדים מהילדים שלך, שתיהנה מהם, שהם חצי מזרחים וחצי אשכנזים, ואולי כדאי שגם יהיו רוסים

יוליה מלינובסקי:  לא תצטער על זה

יוליה מלינובסקי:  תודה רבה, חברים

אוריאל בוסו: תודה רבה לחברת הכנסת יוליה מלינובסקי

אוריאל בוסו:  חבר הכנסת אזולאי, רוצה לסכם? אוקיי

אוריאל בוסו:  אם כך, אנחנו נעבור להצבעות בקריאה השנייה והשלישית להצעת חוק שירות הביטחון

אוריאל בוסו:  אבל לפני כן, כמובן, אנחנו נצביע על ההסתייגויות

אוריאל בוסו:       קבוצת סיעת יש עתיד: חבר הכנסת יאיר לפיד – צריך להקריא את חברי הכנסת? לא צריך

אוריאל בוסו:  הם גם לא נמצאים פה

אוריאל בוסו:  צריך להצביע על ההסתייגויות שלהם? קבוצת יש עתיד לא נמצאים פה, אז גם לא צריך להקריא אולי את השמות של חברי הכנסת

אוריאל בוסו:  להקריא את שמות חברי הכנסת? אוקיי

אוריאל בוסו:  קבוצת סיעת יש עתיד: חברי הכנסת יאיר לפיד, אורנה ברביבאי, מאיר כהן, קארין אלהרר, מירב כהן, אלעזר שטרן, מיקי לוי, מירב בן ארי, רם בן ברק, יואב סגלוביץ', בועז טופורובסקי, מיכל שיר סגמן, עידן רול, יוראי להב הרצנו, ולדימיר בליאק, רון כץ, מטי צרפתי הרכבי, טטיאנה מזרסקי, יסמין פרידמן, דבי ביטון, משה טור פז, סימון דוידסון, נאור שירי ושלי מירון; קבוצת סיעת המחנה הממלכתי: חברי הכנסת בנימין גנץ, גדעון סער, גדי איזנקוט, פנינה תמנו, יפעת שאשא ביטון, חילי טרופר, זאב אלקין, מיכאל מרדכי ביטון, מתן כהנא, אורית פרקש הכהן, שרן מרים השכל ואלון שוסטר; קבוצת סיעת ישראל ביתנו: חברי הכנסת אביגדור ליברמן, עודד פורר, יבגני סובה, שרון ניר, יוליה מלינובסקי וחמד עמאר; קבוצת סיעת העבודה: חברי הכנסת מרב מיכאלי, נעמה לזימי, גלעד קריב ואפרת רייטן מרום

אוריאל בוסו:  אנחנו נצביע על ההסתייגויות

אוריאל בוסו:  קבוצת העבודה והמחנה הממלכתי לא נמצאים, אז אנחנו לא צריכים להצביע

אוריאל בוסו:       אם כך, רבותיי חברי הכנסת, אנחנו נצביע על סעיף 1 כנוסח הוועדה

אוריאל בוסו:  הצבעה

אוריאל בוסו: בעד סעיף 1 – 13 

אוריאל בוסו: נמנעים – אין 

אוריאל בוסו: אם כן, 13 בעד, שני מתנגדים, אין נמנעים

אוריאל בוסו:  אני קובע שסעיף מס' 1, כנוסח הוועדה, עבר בקריאה השנייה

אוריאל בוסו:       לאחר סעיף 1, קבוצת ישראל ביתנו – הם מסירים את ההסתייגויות ואנחנו לא צריכים להצביע על ההסתייגויות הללו

אוריאל בוסו:  קבוצת העבודה לא נמצאים והמחנה הממלכתי לא נמצאים

אוריאל בוסו:  קבוצת יש עתיד אינם נוכחים, ואף על ההסתייגויות שלהם אנחנו לא נצביע

אוריאל בוסו:  אם כן, ההסתייגויות לאחר סעיף 1 הוסרו

אחמד טיבי: אני יכול לשאול שאלה? איפה יש עתיד?     

אוריאל בוסו: אין עתיד

בועז ביסמוט: אין עתיד

יצחק פינדרוס: חבר'ה, איפה האמונה שלכם? יש עתיד

אוריאל בוסו: אוקיי, עכשיו אנחנו נעבור להצבעה בקריאה השלישית

אוריאל בוסו:  כמובן, ההסתייגויות לאחר סעיף 1 הוסרו

אוריאל בוסו:  אם כך, אין הסתייגויות, ונעבור להצבעה על סעיף 1 בקריאה השלישית

אוריאל בוסו: חברי הכנסת – טוב, ההצבעה האחרונה בטלה

אוריאל בוסו:       הצבענו על סעיף 1 כנוסח הוועדה בקריאה שנייה, ולאחר שהוסרו ההסתייגויות לאחר סעיף 1, אנחנו מצביעים עכשיו על הצעת החוק, על כל הצעת החוק, בקריאה השלישית

אוריאל בוסו:  אוקיי, אנחנו מצביעים על הצעת החוק כולה בקריאה השלישית

אוריאל בוסו:  הצבעה

אוריאל בוסו: בעד החוק – 15 

אוריאל בוסו: נמנעים – אין 

אוריאל בוסו: אם כן, רבותיי חברי הכנסת, 15 בעד, שני מתנגדים, אין נמנעים

אוריאל בוסו:  אני קובע שהצעת חוק שירות ביטחון (תיקון מס' 7 והוראת שעה) (שירות במשטרה ושירות מוכר) (תיקון מס' 18), התשפ"ג–2023, התקבלה בקריאה השנייה והשלישית, ותיכנס לספר החוקים של מדינת ישראל

אוריאל בוסו:       חברי הכנסת, אם כך, תם סדר-היום

אוריאל בוסו:  הישיבה הבאה תתקיים מחר, יום רביעי כ"ד בשבט התשפ"ג, 15 בפברואר 2023, בשעה 11:00

אוריאל בוסו:  ישיבה זו נעולה